**Beretning for 2024**

Tak til bestyrelsen. – I gør et kæmpestort stykke frivilligt arbejde, så tak for det.

Så gik der endnu et år – et godt år hvor vi oplevede stor medlemsfremgang, **rigtig mange arrangementer med god tilslutning**, bestyrelsen har haft et meget travlt år. I året der er gået, har vi også været i den situation, at halvdelen af bestyrelsen er arbejdsramt 😊 hvilket selvfølgelig også har lidt indflydelse på hvad vi kan udbyde.

Men vi oplevede desværre også arrangementer med for lav tilslutning.

**Særligt vores ture ud i det blå og specielt juleturen har været svære at få nok tilslutning til.**

Det betyder selvfølgelig at vi overvejer hvad vi kommer til at tilbyde i 2025.

Vi ved allerede nu at vi holder en pause med juleturen. Vi kunne slet ikke samle nok til den i 2024, Helen brugte nærmest alle sine vågne timer i meget lang tid bare for at vi kunne ”snige” os op på 20 der gerne ville med, vi valgte at gennemføre, men når rejseselskabet har sat en minimums antal så er det dette vi skal betale efter så manglende tilslutning er penge ud af kassen.

Omkring juleture kan vi desværre ikke være med når f.eks. Riis rejser eller andre lignende som tilbyder rejser helt ned til 1100 kr. for 2 overnatninger. Det kan vi slet ikke være med på, da vi skal leje både bus og chauffør og vi kan desværre ikke booke så mange pladser hos dem hos Riis rejser, så vi kan sende vores medlemmer den vej.

Vi har undersøgt andre ture bl.a. til Sverige eller London – det blev meget dyrt, desværre er alt steget en del

Der hvor der er flest deltagere er der hvor der er lidt ”spiritus” med😊

**Året var også der vi oplevede en stigende dårlig tendens**, folk bestiller billetter men henter ikke når vi så konfronterer dem med det så siger de dem kan I bare give til nogle andre, nu er det desværre sådan at vi betaler billetter på forskud og ofte er der ikke venteliste, så det betyder et tab i kassen.

Her vil jeg gerne lægge op til generalforsamling at komme med en god ideer, hvordan vi kommer bl.a. ikke afhentning af billetter, årskort m.v. til livs

Vores lodtrækning på de store salg har efterhånden vundet indpas, vi glæder mange og meget få bliver skuffede.

Som nogen nyt prøvede vi med 100 billetter til Djurs sommerland, et familieforetagende som Fårup de blev revet væk indenfor 2 minutter, så det kunne godt være noget vi gentog næste år.

De store salg er et kæmpe arbejde at gennemføre for bestyrelsen og vi kigger hvert år efter metoder hvor vi kan gøre det nemmere, det har vi desværre ikke fundet endnu.

Når det er sagt så skal der også siges at vi heldigvis hovedsagelig oplever positive ting og dejligt at så mange nye medlemmer har fundet vej til vores arrangementer,

Vores svømmebilletter - salg af dem går strygende tak til informationen for det store arbejde, og dejligt vi kan hjælpe medlemmerne til motion.

Rabataftaler der har vi fået en del nye og vi håber selvfølgelig at vores medlemmer gør brug af disse muligheder. Vi må desværre ikke reklamere for de firmaer som vi har på hjemmesiden.

Der skal også lyde en tak til jer som medlemmer, alle dem der deltager i vores arrangementer og alle jer der sender ideer ind, det er guld værd, forsæt endelig med det, eller kommer vi ofte til at køre i det samme og kendte. Flere af jeres ideer er med i 2025

Vores hjemmeside er vores evige akilleshæl, den fungerer ikke helt som vi gerne vil, men vi er bundet af at skulle bruge regionens hjemmeside system, vi har dog fået en god aftale omkring at få sendt nyhedsbrev ud.

Så Opfordring til generalforsamlingen kom endelig med alle jeres gode ideer vi er parate til at undersøge muligheder.

f.eks. vi har stået lidt stille på foredrags siden men den genoptager vi gerne i 2025, og det samme gælder håndbold.

Alt i alt så har vi en lille god personaleforening med ca. 2300 medlemmer

Med dette vil jeg gerne lægge beretningen ud til generalforsamlingen

**Karin Hedegaard, Formand for personaleforeningen.**